Komisijos reglamentas (EB) Nr. 1572/95
1995 m. birželio 30 d.
iš dalies keičiantis Reglamentą (EB) Nr. 3537/89 dėl prekybos etapo, kuriuo taikoma vidutinė kiaulių skerdenų kaina
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2759/75 dėl bendro kiaulienos rinkos organizavimo [1] su paskutiniais pakeitimais, padarytais Komisijos reglamentu (EB) Nr. 3290/94 [2], ypač į jo 4 straipsnio 6 dalį,
kadangi 1995 m. birželio 29 d. Tarybos reglamentas (EB) Nr. 1541/95, nustatantis kiaulių skerdenų bazinę kainą ir standartinę kokybę laikotarpiui nuo 1995 m. liepos 1 d. iki 1996 m. birželio 30 d. [3], nustatė, kad E klasė yra standartinė skerdenų, sveriančių 60-120 kg, kokybė; kadangi dėl to šį pakeitimą būtina įdiegti į Komisijos reglamentą (EEB) Nr. 3537/89 [4], kuris nustato kiaulių skerdenų standartą, pagal kurį nustatoma kiaulių skerdenų Bendrijos rinkos kaina;
kadangi šiame reglamente numatytos priemonės atitinka Kiaulienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 3537/89 2 straipsnio 2 dalies pirmoje įtraukoje "U klasei" pakeičiama "E klasei".
2 straipsnis
Šis reglamentas įsigalioja 1995 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1995 m. birželio 30 d.